**Bázakerettye község Önkormányzat képviselő – testületének**

**9/2016. (IX.5.) önkormányzati rendelete az egészségügyi alapellátási körzetek megállapításáról**

Bázakerettye község Önkormányzatának Képviselőtestülete az egészségügyi alapellátásról szóló 2015. évi CXXIII. törvény 6.§ (1) bekezdésében kapott felhatalmazás alapján, az Alaptörvény 32. cikk (1) bekezdés a) pontjában, a Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 4. pontjában és az egészségügyi alapellátásról szóló 2015. évi CXXIII. törvény 5. § (1) bekezdésében meghatározott feladatkörében eljárva, az egészségügyi alapellátásról szóló 2015. évi CXXIII. törvény 6. § (2) bekezdésében biztosított véleményezési jogkörében eljáró alapellátásért felelős országos módszertani intézet véleményének kikérésével a következőket rendeli el:

**A rendelet hatálya**

**1.§**

A rendelet hatálya kiterjed Bázakerettye község közigazgatási területén területi ellátási kötelezettséggel működő háziorvosi körzetre, házi gyermekorvosi körzetre, fogorvosi körzetre, védőnői ellátás körzetére, az alapellátáshoz kapcsolódó ügyeleti ellátásra, valamint az iskola-egészségügyi ellátásra

**Az alapellátás körzetei**

**2.§**

Bázakerettye Község Önkormányzat teljes közigazgatási területe egy háziorvosi körzetet alkot.

A körzet székhelye: 8887 Bázakerettye, Fő u.20.

**3.§**

Az alapellátáshoz kapcsolódó ügyeleti ellátást az önkormányzat feladat-ellátási szerződés keretében látja el. Az ügyeleti ellátás székhelye: Központi Háziorvosi Ügyelet, Letenye, Kárpáti u.3.

**4.§**

Bázakerettye Község Önkormányzatának teljes közigazgatási területe egy védőnői körzetet alkot. A körzet székelye: 8887 Bázakerettye, Fő u.16.

**5.§**

1. Bázakerettye Község Önkormányzatának teljes közigazgatási területe egy fogorvosi alapellátási körzetet alkot. A fogorvosi körzet székhelye: 8887 Bázakerettye, Fő u.20.
2. Bázakerettye Község Önkormányzatának teljes közigazgatási területe a fogorvosi ügyelet vonatkozásában egy fogorvosi körzetet alkot.
3. A rendelési időn túli fogorvosi ügyelet székhelye: Városi Fogászati Ügyelet Nagykanizsa, Nagykanizsa, Szent Imre u.1.
4. A fogorvosi sürgősségi ellátás (hétvégén és ünnepnapokon) ügyelet székhelye: Városi Fogászati Ügyelet Nagykanizsa, Nagykanizsa, Szent Imre u.1.

**6.§**

Az iskola-egészségügyi ellátás a háziorvos és védőnő együttes szolgáltatásából áll, melyet a 8887 Bázakerettye, Fő u.20 és Fő u.16. szám alatti orvosi és védőnői rendelőkben, illetve a Bázakerettyei Általános Iskolában, 8887 Bázakerettye, Sport u.1. alatt biztosítanak.

**7.§**

Bázakerettye község Önkormányzata biztosítja az Önkormányzatok között született megállapodás alapján, a bázakerettyei székhelyen a háziorvosi, védőnői, iskola egészségügyi feladatok ellátását és a fogorvosi feladatok ellátását Lasztonya, Lispeszentadorján, Kiscsehi és Maróc községek vonatkozásában.

**Záró rendelkezések**

**8.§**

1. Jelen rendelet 2016. szeptember 5. napján lép hatályba.
2. Jelen rendelet hatályba lépésével egyidejűleg hatályát veszti Bázakerettye Község Önkormányzatának a háziorvosi körzet határainak megállapításáról szóló 6/2002.(XII.6.) rendelete.

Bázakerettye 2016. augusztus 31.

Iványi László Dr. Resch Karolina

polgármester jegyző

Jelen rendelet mai napon kihirdetésre került.

Bázakerettye 2016. szeptember 5.

Dr. Resch Karolina

jegyző